Avtomat Fedorova

KinnigBroDoareFuzuilh-arsailh damaotomatek/aotomatekMont en-droTennata dre argilMunisionoù6,5 mm Fedorov (kentpatromoù)6,5 × 50 mm ArisakaMare krouidigezh1911-1916KrouerVladimir FedorovProduerienUzin armoù KovrovNiver a skouerennoù produetWar-dro 3.200Mare implij1920–1925 (en Arme Ruz)Brezel Goañv (1939-1940) gant un nebeud soudardedPerzhioù teknikelMas (hep kartouchenn)4,4 kgHirder1.045 mmHirder ar c'hanol520 mmTizh mont e-maez ar boledoù654 m/sLusk-tennañ350-400 tenn/mnEndalc'hKarger fiñv 25 kartouchennLezennRummad e Bro-C'hallA
An Avtomat Fedorova (rusianeg : Автома́т Фёдорова , brezhoneg Fuzuilh aotomatek aotomatek Fedorov) zo ur fuzuilh damaotomatek hag aotomatek ijinet e deroù an XX kantved gant an ijinour rusian Vladimir Fedorov. Gwelet e vez gant kalz arbennigourien war an hoplologiezh evel ar fuzuilh-arsailh kentañ en istor McCollum Ian, M1916 Fedorov: Russia’s First Assault Rifle?, Forgotten Weapons, 21/12/2018 (lennet d'ar 15/05/2025).

 Istor 
E-pad ar brezel etre Rusia ha Japan (1904-1905) e oa bet gwelet pegen efedus e oa an armoù-tan aotomatek war an tachennoù-emgann. An ijinour rusian Vladimir Fedorov a lakaas en e soñj sevel un arm dezhañ ar memes galloud-tennañ hag ar mindrailherezioù, met skañvoc’h, hag a c’hallje bezañ douget ha dornataet gant un troadeg hepken. Kregiñ a reas da labourat war gentpatromoù fuzuilhoù gant sikour Degtyarev. Ar re gentañ anezhe a oa armoù damaotomatek, savet diwar ar fuzuilh standart Mosin-Nagant implijet en arme rusian. Siek e oant, ha divizout a reas Fedorov sevel un arm nevez penn-da-benn POPENKER Maxim, Fedorov avtomat (Russia / USSR), Modern Firearms (lennet d'ar 16/05/2025).

Ar c'hentpatrom kentañ a voe kinniget d’an arme e 1912. Un arm aotomatek e oa, kambret e 7,62 × 54 mm R, kartouchenn standart e lu Impalaeriezh Rusia. Plijout a reas d’an ofiserien, met ne voe ket degemeret gant an arme c’hoazh. E 1913 e voe savet ur c'hentpatrom all, kambret e 6,5 mm Fedorov, ur gartouchenn arnodel hep bourled evit aesaat mont en-dro e wikefre aotomatek. 150 skouerenn anezhañ a voe produet. Ur wech ouzhpenn e plijas d’an arme, met deroù ar Brezel-bed Kentañ a lakaas un harz da ziorren ar fuzuilh, pa voe heñchet produerezh an uzinoù war an armoù a oa reolius dija.
kleiz|thumb|An Avtomat Fedorova war un timbr rusian (2016) e koun ar Brezel-bed Kentañ
E 1916 e adkrogas Fedorov da labourat war e fuzuilh, en ur ouzhpennañ dezhi ur c’harger fiñv 25 kartouchenn 6,5 mm Arisaka AVF 1916, Arme et Passion (lennet d'ar 16/05/2025), ur c’halibr japanat a oa aes da gavout d’ar poent-se e Rusia. Bamet e oa ar pennoù-meur rusian gant galloud armoù aotomatek implijet war an talbenn er C’hornôg evel ar fuzuilh-vindrailher gall Chauchat. 5.000 skouerenn eus fuzuilh Fedorov a voe urzhiet neuze, met ur c’hant bennak anezhe a voe produet hepken betek 1917 abalamour d’an Dispac’h rusian.

Produiñ an Avtomat Fedorova a adkrogas eus 1920 betek 1925, ha war-dro 3.200 skouerenn anezhi a zeuas er gouloù. Dilezet e voe an arm goude, an Arme Ruz a zivizas implijout armoù kambret e 7,62 × 54 mm hepken evit aesaat ar pourveziañ. Servijout a reas un tamm an Avtomat Fedorova da vare ar Brezel Goañv a-enep Finland (1939-1940) Fedorov Asault Rifle, Kalashnikov Group (lennet d'ar 16/05/2025).

Meizad an Avtomat Fedorova he doa awenet Mic'hail Kalachnikov p'en doa savet e fuzuilh AK-47 Centrefire automatic rifle - Fedorov Avtomat Model 1916 - about 1920, Royal Armouries (lennet d'ar 16/05/2025).

 Deskrivadur 
Abalamour d’he ferzhioù (tennañ aotomatek, pouez izel, karger fiñv ha munision dezhañ ur c’halibr etre) e weler an Avtomat Fedorova evel fuzuilh-arsailh kentañ an istor, daoust ma voe ret gortoz ar bloavezhioù 1940 evit ma vije implijet an termen, goude donedigezh ar Sturmgewehr 44 alaman. Daou vod-tennañ zo dezhi (damaotomatek/aotomatek), ha mont a ra en-dro gant ur sistem tennata dre argil hag ur gulasenn serr. Sioù he doa memestra : luziet e oa he froduiñ, ha rankout a rae bezañ fiziet e soudarded stummet mat war hec’h implij, pa rae ar braz eus an droadeien gant fuzuilhoù-morailh simploc’h da zornata er bloavezhioù 1910 ha 1920.

 Er sevenadur 
 Gellet a raer implijout stummoù kentañ an arm er c'hoari video Enlisted, dindan an anvioù Fedorov rifle 1912 ha Fedorov rifle (25), hag ar stumm savet e 1916 e Assassin's Creed Chronicles Fedorov Avtomat, IMFDB (lennet d'ar 16/05/2025) hag e Battlefield 1 ivez Fedorov Avtomat, Battlefield Wiki (lennet d'ar 17/05/2025).

 Daveennoù 

Rummad:Fuzuilhoù-arsailh
Rummad:Armoù Impalaeriezh Rusia
Rummad:Armoù URSS
Rummad:Armoù ar Brezel Goañv